Kolmunnakvótinn næstum tvöfaldast á milli ára . Kolmunnakvóti íslenskra skipa hefur næstum tvöfaldast frá fyrra ári eða úr 101.000 tonnum í um það bil 190.000 tonn . Af einstökum útgerðum er Síldarvinnslan umsvifamest með tæplega 59 þús. tonna kvóta eða um 31% af heildinni . Þá er kvóti uppsjávarskipsins Bjarna Ólafssonar AK meðtalinn en Síldarvinnslan á stóran hlut í því . Næstkvótahæstur á kolmunnanum er HB Grandi með tæplega 41 þús. tonn . Samanlagt hafa Síldarvinnslan og HB Grandi rétt um 100 þús. tonna kvóta til ráðstöfunar eða 52% af heildinni .